Сама ідэя, як распавёў дырэктар Нацыянальнай бібліятэкі Беларусі Раман Матульскі, з’явілася яшчэ ў 2008 годзе. Праз пэўны час галоўнай кніжніцай краіны быў распрацаваны праект поўнага факсімільнага выдання кніжнай спадчыны нашага першадрукара. Была ідэя зраюбіць гэта без удзелу дзяржаўных сродкаў: калі перавыданне вартае і насамрэч патрэбна грамадскасці, яно абавязкова знойдзе падтрымку. У выніку праект падтрымала кіраўніцтва банка БелВЭБ і асабіста тагачасны старшыня праўлення банка Павел Калаур, які імгненна “загарэўся” ідэяй.